Miercuri, 29 noiembrie, la ora 19, se redeschide Future Museum, galeria de artă a Centrului Ceh, cu expoziția „Allegro Molto Lento – b”, semnată de João Tabarra și Andrei Ujică – o instalație care combină imaginea și sunetul într-o formă care traduce natura și istoria.  Instalația creată de João Tabarra deconstruiește și reinterpretează filmele lui Andrei Ujică Videograme dintr-o revoluție (1992), Out of the Present (1995) și Autobiografia lui Nicolae Ceaușescu (2010), oferind o perspectivă nouă asupra narativității acestora.  În mijlocul sălii, sînt proiectate trei fragmente din Out of the Present , marcînd partea expoziției care ilustrează natura .